O‘zbekistondan Qozog‘istonga muntazam aviareyslar soni ko‘paytirilmoqda. Bu haqda Transport vazirligi axborot xizmati xabar berdi. O‘zbekiston va Qozog‘iston aviatsiya ma’muriyatlarining kelishuviga asosan joriy yilning 15 fevralidan boshlab, Toshkent – Nur-Sulton – Toshkent yo‘nalishida muntazam aviaqatnovlar soni ikki davlatdagi epidemiologik vaziyatni hisobga olgan holda har bir tomondan haftasiga 1tadan 2tagacha ko‘paytiriladi. “Uzbekistan Airways” AJ tomonidan Toshkent – Nur-Sulton – Toshkent yo‘nalishida haftasiga 2 marotaba - seshanba va juma kunlari muntazam aviaqatnovlar amalga oshirilishi rejalashtirilmoqda. Shuningdek, mazkur yo‘nalishlarda Qozog‘istonning “Air Astana” aviakompaniyasi tomonidan ham parvozlar amalga oshirilishi kutilmoqda.